**צבא הגנה לישראל**

**הרשות המוסמכת**

**לפי נספח מס' 12: דיני דתות לתקנון המועצות המקומיות (יהודה והשומרון) התשמ"א-1981**

**מינוי ממונים למועצה הדתית אריאל**

**לפי סעיף 6(ב2) לחוק שירותי הדת היהודיים [נוסח משולב], התשל"א-1971 כפי תוקפו בנספח מס' 12: דיני דתות לתקנון המועצות המקומיות (יהודה והשומרון) התשמ"א-1981**

אני מודיע כי בתוקף סמכותי לפי סעיף 6(ב2) לחוק שירותי הדת היהודיים [נוסח משולב], התשל"א-1971, כפי תוקפו בנספח מס' 12: דיני דתות לתקנון המועצות המקומיות (יהודה והשומרון) התשמ"א-1981, אני ממנה את מר **מיכאל אברמוביץ** לכהונת ממונה בעל סמכות הכרעה, ואת מינויה של **יעל בן שלמה** לממונה שאינה בעלת סמכות הכרעה, על המועצה הדתית **אריאל.**

**תוקף המינוי עד שנה לאחר הבחירות לרשויות המקומיות כאמור בתקנה 14 לתקנות שירותי הדת היהודיים (תנאי כשירות ופסלות ואופן אישור הכשירות או הפסלות של מועמדים לתפקיד ממונים במועצות הדתיות), תשפ"ב -2022.**

|  |  |
| --- | --- |
| **כ"ט בשבט התשפ"ה 27 בפברואר 2025** | **יהודה אבידן הרשות המוסמכת** |